100 കോടി വാക്സിന് എന്നത് ഒരു നമ്ബര് മാത്രമല്ല, ചരിത്രത്തിലെ പുതിയ അധ്യായമാണെന്ന് മോദി നൂറു കോടി വാക്സിന് ഡോസുകള് എന്ന നേട്ടം കൈവരിച്ചതില് രാജ്യത്തെ ജനങ്ങളോട് നന്ദി പറഞ്ഞ് പ്രധാനമന്ത്രി നരേന്ദ്രമോദി.100 കോടി വാക്സിന് ഒരു നമ്ബര് മാത്രമല്ല, ചരിത്രത്തിലെ പുതിയ അധ്യായമാണ്. കഠിനമായ ലക്ഷ്യങ്ങള് വിജയകരമായി പൂര്ത്തീകരിക്കാന് ഇന്ത്യയ്ക്ക് ആകും എന്നതിന്റെ തെളിവാണ്. സബ്കാ സാഥ്, സബ്കാ വികാസ്, സബ്കാ വിശ്വാസ് എന്ന മുദ്രാവാക്യത്തിന്റെ ജീവിക്കുന്ന തെളിവാണ് ഇന്ത്യയുടെ വാക്സിന് ക്യാംപയിന്. വാക്സിനേഷന് പദ്ധതിയില് വിവിഐപികള്ക്ക് പ്രത്യേക പരിഗണന ലഭിച്ചില്ല. എല്ലാവരെയും തുല്യാരായാണ് കണ്ടത്. ശാസ്ത്രീയമായിരുന്നു രാജ്യത്തിന്റെ വാക്സിനേഷന് ഡ്രൈവ്. മോദി പറഞ്ഞു. ഈ വിജയത്തിന് പിന്നില് 130 കോടി ഇന്ത്യക്കാരുടെയും പ്രയത്നമുണ്ടെന്ന് രാജ്യത്തെ അഭിസംബോധന ചെയ്യവെ അദ്ദേഹം പറഞ്ഞു. ഇന്ത്യയുടെ മികവിന് തെളിവാണ് ഇതെന്നും വാക്സിന് വിതരണത്തില് തുല്യത പാലിച്ചെന്നും മോദി കൂട്ടിച്ചേര്ത്തു. ഇന്നലെ നൂറു കോടി വാക്സിനേഷന് എന്ന അസാധാരണമായ ലക്ഷ്യം ഇന്ത്യ മറികടന്നു. ഈ നേട്ടത്തിന് പിന്നില് 130 കോടി ഇന്ത്യയ്ക്കാരുടെ പ്രയത്നമുണ്ട്. ഈ വിജയം ഇന്ത്യയുടെ വിജയമാണ്. ഓരോ പൗരന്റെയും വിജയമാണ്. നിരവധി പേര് ഇന്ത്യയുടെ വാക്സിനേഷന് പദ്ധതിയെ മറ്റു രാജ്യങ്ങളുടേതുമായി താരതമ്യം ചെയ്യുന്നത്. 100 കോടി പിന്നിട്ട വേഗം അഭിനന്ദനീയമാണ്. എന്നാണ് എവിടെ നിന്നാണ് നമ്മള് തുടങ്ങിയത് എന്ന കാര്യം വിട്ടുപോകുന്നു പ്രധാനമന്ത്രി പറഞ്ഞു. ഈ നൂറ്റാണ്ടിലെ തന്നെ ഏറ്റവും വലിയ മഹാമാരി വന്നപ്പോള് ഇന്ത്യയില് ചോദ്യങ്ങള് ഉയരാന് തുടങ്ങിയിരുന്നു. ആഗോള മഹാമാരിക്കെതിരെ പൊരുതാന് ഇന്ത്യയ്ക്കാകുമോ എന്നായിരുന്നു ചോദ്യം. ഇത്രയും കൂടുതല് വാക്സിന് വാങ്ങാന് ഇന്ത്യയ്ക്ക് എവിടെ നിന്ന് പണം കിട്ടും? എന്ന് ഇന്ത്യക്ക് വാക്സിന് കിട്ടും? ഇന്ത്യയിലെ ജനങ്ങള്ക്ക് വാക്സിന് കിട്ടുമോ? തുടങ്ങിയ ചോദ്യങ്ങള് ഉന്നയിക്കപ്പെട്ടു. ഇന്ന് നൂറു കോടി വാക്സിനേഷന് അതിനുള്ള എല്ലാറ്റിനും ഉത്തരമാണ് അദ്ദേഹം കൂട്ടിച്ചേര്ത്തു. ഷിനോജ്